ان مشاغل کے ماسوا اس عہد کی تمام لڑائیوں میں حضرت انسؓ بن مالک نے خصوصیت سے حصہ لیا ہے ، فتوح عجم میں واقعہ تستر خاص اہمیت رکھتا ہے،حضرت انسؓ بن مالک اس معرکہ میں پیدل فوج کے افسر اعلی تھے،شہر فتح ہونے کے بعد سپہ سالار عساکر عجم جس کا نام ہر مزان تھا اور ایران کے شاہی خاندان سے تعلق رکھتا تھا مع اپنے اہل و عیال کے قید ہوکر اسلامی سپہ سالار اعظم ابو موسیٰ اشعریؓ کے رو برو حاضر کیا گیا ، حضرت ابو موسیٰ نے ہر مزان کو حضرت انسؓ کے ہمراہ بارگاہ خلافت میں روانہ کیا اور 300 سپاہیوں کا ایک دستہ ہر مزان کی حفاظت کے لیے حضرت انسؓ بن مالک کی ماتحتی میں دیا ، حضرت انسؓ بن مالک مدینہ منورہ پہنچے اور اپنے مقدس وطن کی زیارت سے محبت کی آنکھیں روشن کیں ۔
Entity: ایران — Type: /location, /location/country, /organization/sports_team, /person, /organization